stanford-oval/wikipedia huggingface dataset:
TsSK VVS Samara (jääkiekko)
Joukkue kaudella 2024–2025

| Maalivahdit> # | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka |
| --- | --- | --- | --- | --- | --- |

| 30 |  | Ilja Tšubenko | L | 2025 | Habarovsk, Venäjä |
| 90 |  | Daniil S. Zaharov | L |  | Moskova, Venäjä |
|   |  | Rostislav Gluštšenko | R | 2026 | Volgograd, Venäjä |
|   |  | Vladimir Sartakov | L | 2026 | Jekaterinburg, Venäjä |
| Puolustajat> # | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka |
| --- | --- | --- | --- | --- | --- |

| 7 |  | Jegor Strugov | L | 2025 | Tšeljabinsk, Venäjä |
| 27 |  | Denis Davidov | L | 2024 | Orehovo-Zujevo, Venäjä |
| 63 |  | Jegor Toropov | L | 2025 | Samara, Venäjä |
| 69 |  | Jegor Jegorov | L | 2025 | Brjansk, Venäjä |
| 70 |  | Konstantin Kolmagorov | R | 2025 | Snežinsk, Venäjä |
| 77 |  | Daniil Molodtsov | L | 2026 | Ussurijsk, Venäjä |
| 94 |  | Jegor Ganabin | L | 2025 | Jekaterinburg, Venäjä |
|   |  | Timur Bulatov | L | 2025 | Nižnekamsk, Venäjä |
|   |  | Nikolai Demidov | L | 2025 | Golitsyno, Venäjä |
|   |  | Jegor Morozov | L | 2026 | Perm, Venäjä |
|   |  | Aleksandr Nazarko | L | 2026 | Tšeljabinsk, Venäjä |
|   |  | Daniil Pšenitsin | L | 2027 | Perm, Venäjä |
|   |  | Karim Vafin | L | 2025 | Kazan, Venäjä |
|   |  | Aleksei Varennik | L | 2025 | Novosibirsk, Venäjä |
| Hyökkääjät> # | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Paikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 10 |  | Artjom Manukian | R | OLH | 2025 | Omsk, Venäjä |
| 11 |  | Rail Mustafin | L | KH | 2025 | Bugulma, Venäjä |
| 13 |  | Stepan Ignatov | L | H | 2026 | Kulebaki, Venäjä |
| 21 |  | Maksim Kutjavin | L | H | 2025 | Glazov, Venäjä |
| 35 |  | Stepan Stešenko | L | LH |  | Toljatti, Venäjä |
| 37 |  | Rodion Tsizman | R | H | 2025 | Irkutsk, Venäjä |
| 55 |  | Matvei Bannikov | L | OLH / KH | 2025 | Amurin Komsomolsk, Venäjä |
| 94 |  | Jegor Gorbunov | L | H | 2025 | Tšeljabinsk, Venäjä |
|   |  | Lev Aristov | R | VLH | 2024 | Hanty-Mansijsk, Venäjä |
|   |  | Dmitri Belentšuk | L | VLH | 2025 | Toljatti, Venäjä |
|   |  | Aidar Galimov | L | H | 2025 | Nižnekamsk, Venäjä |
|   |  | Dmitri V. Ivanov | R | H | 2025 | Toljatti, Venäjä |
|   |  | Ostap Maslov | L | OLH | 2025 | Samara, Venäjä |
|   |  | Matvei Nasirov | R | H | 2024 | Tšeljabinsk, Venäjä |
|   |  | Daniil Rangajev | R | H | 2025 | Toljatti, Venäjä |
|   |  | Vladislav Savvatejev |  | H | 2025 | Naberežnyje Tšelny, Venäjä |
|   |  | Denis Skatov | L | OLH | 2025 | Samara, Venäjä |
|   |  | Nikolai Smirnov | R | H | 2024 | Moskova, Venäjä |
|   |  | Danila Tkatš | R | H | 2026 | Moskova, Venäjä |
|   |  | Nikolai Vladimirov | L | OLH | 2025 | Toljatti, Venäjä |
Joukkue kaudella 2024–2025 > Joukkueenjohto

Päävalmentaja: Juri Mordvintsev
Apuvalmentaja: Oleg Kuznetsov
Apuvalmentaja: Sergei Šihanov
Maalivahtivalmentaja: Nikita Skatov
Lähde: EliteProspects
Aiheesta muualla

Seuran kotisivut (venäjäksi)
VHL
AKM Tula •
Bars Kazan •
Buran Voronež •
Dinamo Pietari •
Dizel Penza •
Gornjak-UGMK Verhnjaja Pyšma •
Himik Voskresensk •
Ižstal Iževsk •
Jermak Angarsk •
Jugra Hanty-Mansijsk •
Južnyi Ural Orsk •
Lada Toljatti •
Metallurg Novokuznetsk •
Molot Perm •
Neftjanik Almetjevsk •
HK Rjazan •
HK Rostov •
Rubin Tjumen •
Omskije Krylja •
SKA Neva •
Sokol Krasnojarsk •
HK Tambov •
Toros Neftekamsk •
Tšelmet Tšeljabinsk •
TsSK VVS Samara •
Zauralje Kurgan •
Zvezda Moskova
Otaniemen RoolipeliClubi

Otaniemen RoolipeliClubi ry (ORC) on Aalto-yliopiston Ylioppilaskunnan alayhdistys ja harrastejärjestö. Yhdistys perustettiin teekkareiden peliharrastuksen edistämiseksi ja harrastemahdollisuuksien lisäämiseksi.
Yhdistyksen logossa on kuvattuna ristikkäin asetellut piikkinuijat ja "ORC"-teksti.
ORCn järjestää toimintaa roolipeleihin, liveroolipeleihin, lautapeleihin, miniatyyripeleihin, korttipeleihin ja keskiaikaisiin tansseihin liittyen. Toiminta perustuu suurimmalta osin kahdesti viikossa Otaniemessä järjestettäviin peli-iltoihin, joissa lähinnä pelataan lauta-, miniatyyri- ja keräilykorttipelejä (kuten Magic: The Gathering ja Vampire: the Eternal Struggle). Erilaisia tapahtumia, kuten pelileirejä ja tanssiaisia, yhdistys järjestää muutamia kertoja vuodessa.
Suomen suurin roolipelialan tapahtuma Ropecon syntyi, kun yhdistyksen ulkojäsen Niko Mikkanen järjesti muiden yhdistyksen aktiivien avulla pelitapahtuman Paasitornissa vuonna 1994. Ropecon irrotettiin omaksi yhdistyksekseen vuonna 1996.
Aiheesta muualla

ORC:n kotisivut
Satomi Ikezawa

| Satomi Ikezawa> 池沢理美.Henkilötiedot |
| --- | --- |
Syntynyt: 18. maaliskuuta 1962 (ikä 62) Sumida, Japani
Kansalaisuus:   Japani
Taiteilija
Kuuluisimpia töitä:  Guru guru pon-chan
Palkinnot
 Kodansha Manga 
Aiheesta muualla
home.f02.itscom.net/ikezawa
Satomi Ikezawa (jap. 池沢理美, Ikezawa Satomi, s. 18. maaliskuuta 1962) on japanilainen mangaka. Hänen tunnetuimpia teoksiaan on vuosina 1997–2000 ilmestynyt Guru guru pon-chan sekä 2001–2004 ilmestynyt Othello. Vuonna 2000 hän sai Kodansha Manga -palkinnon shōjo-kategoriassa Guru Guru Pon-chanille.
Aiheesta muualla

Viralliset kotisivut
Satomi Ikezawa   Anime News Networkissa (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Yhdysvallat  Japani  Korea 
Muut:  Europeana
Joulupukki ja noitarumpu (elokuva)

| Joulupukki ja noitarumpu |
| --- | --- |

Ohjaaja:  Mauri Kunnas Tamás Baksa Tibor Hernádi Pekka Lehtosaari (ääniohjaus)
Käsikirjoittaja:  Mauri Kunnas Tarja Kunnas
Perustuu:  Mauri ja Tarja Kunnaksen kirjaan Joulupukki ja noitarumpu
Tuottaja:  Jussi-Pekka Koskiranta
Säveltäjä:  Riku Niemi  Juha Tikka
Kuvaaja:  Mária Balázs Imre Ádám
Leikkaaja:  Päivi Myllymäki
Tuotantosuunnittelija:  Mauri Kunnas
Pääosat:  Esa Saario  Ulla Tapaninen  Henna Haverinen  Olli Parviainen  Aarre Karén
Valmistustiedot
Valmistusmaa:   Suomi   Unkari
Tuotantoyhtiö:  Yleisradio tekninen kooste Rauno Arjoranta
Levittäjä:  Yleisradio
Ensi-ilta:  24. joulukuuta 1996
Kesto:  51 min
Alkuperäiskieli:  suomi/ruotsi
Aiheesta muualla
IMDb 
Elonet
AllMovie
Infobox OKNimi-testi OK: 
Joulupukki ja noitarumpu on vuonna 1996 valmistunut suomalais-unkarilaisena yhteistyönä tehty 51-minuuttinen animaatioelokuva, joka perustuu Mauri Kunnaksen vuonna 1995 julkaistuun samannimiseen lastenkirjaan. Elokuva on äänitetty suomeksi, englanniksi ja ruotsiksi. Se on esitetty yleensä lähes joka jouluaatto Yle TV2:lla. Ensimmäisen kerran se näytettiin jouluna 1996, ja se oli tehty televisioelokuvaksi suoraan TV-levitykseen. Joulupukki ja noitarumpu on myyty yli neljäänkymmeneen maahan.
Animaation suunnittelussa olivat mukana Mauri Kunnaksen ohella myös muun muassa hänen vaimonsa Tarja Kunnas, kuvittaja Sami Toivonen ja sarjakuvapiirtäjä Kari Korhonen. Animaation toteutti alihankintana Unkarin Pécsissä toimiva animaatiostudio Funny Films, jossa työhön osallistui 50 henkilöä.
Juoni

Lukiessaan joululahjatoiveita Joulupukki saa erikoisen kirjeen, ja kaikki olettavat sen sisältävän joululahjatoiveen Vekara-nimiseltä lapselta. Joulupukki ei saa viestissä olevasta kuvasta selvää, joten hän päättää käydä yhdessä Nooran ja Villen kanssa näyttämässä kuvaa mestaritontuille. Samaan aikaan kylässä tapahtuu kummia, kun Joulupukkia vainoavat erilaiset oudot onnettomuudet. Paljastuu, että onnettomuuksien takana on noitarummulla taikoja tekevä shamaani. Shamaani kertoo elokuvan lopussa olevansa itse Vekara ja että kuva esittää häntä itseään tontun vaatteissa, koska hän halusi pienenä olla tonttu. Hänen kirjeensä oli kuitenkin jäänyt jakamatta 50 vuoden ajan, ja hän alkoi kantaa kaunaa Joulupukille, kun tämä ei vastannut hänen kirjeeseensä. Pukki ottaa kuitenkin Vekaran tontuksi, ja kaikki kääntyy parhain päin.
Rooleissa > Suomenkieliset ääninäyttelijät

| 0 | 1 | 2 |
| --- | --- | --- |
|  Esa Saario   | … |  Joulupukki   |
|  Ulla Tapaninen   | … |  Joulupukin muori   |
|  Henna Haverinen   | … |  Noora   |
|  Olli Parviainen   | … |  Ville   |
|  Aarre Karén   | … |  Vekara   |
|  Veikko Honkanen   | … |  Agricola, Sakari Sokeri   |
|  Vesa Vierikko   | … |  Juho Vaneeri   |
|  Eija Ahvo   | … |  Tara   |
|  Markku Riikonen   | … |  Feetu Faktori   |
|  Rinna Paatso   | … |  Nelli Nukkemaakari   |
|  Annamari Metsävainio   | … |  Bertta Bitti   |
|  Antti Pääkkönen   | … |  Martti   |
|  Seppo Pääkkönen  | … |  Antti  |
|  Sami Aarva  | … |  lentäjä   |
|  Jarkko Tamminen   | … |  lentäjä   |
Elokuvan tunnuskappaleen ”Joulupukin töissä” esittää J. Karjalainen Electric Sauna -yhtyeensä kanssa.
Rooleissa > Ruotsinkieliset ääninäyttelijät

| 0 | 1 | 2 |
| --- | --- | --- |
|  Peik Stenberg   | … |  Joulupukki   |
|  Vivi-Ann Sjögren   | … |  Joulupukin muori, Nelli Nukkemaakari   |
|  Peppe Forsblom   | … |  Ville, Sakari Sokeri, lentäjä   |
|  Nina Hukkinen   | … |  Noora   |
|  Rabbe Smedlund   | … |  Vekara, Juho Vaneeri, Martti   |
|  Håkan Pörtfors   | … |  Agricola, Feetu Faktori, Antti, lentäjä   |
|  Lilli Sukula-Lindblom   | … |  Tara, Bertta Bitti   |
Tunnuskappaleen ”I jultomtens verkstad” esittävät ruotsiksi Pasi Hiihtola ja Peik Stenberg.
Televisioesitykset

| PVM | Kanava |
| --- | --- |
24.12.1996: TV2
29.11.1997: FST
6.12.1998: TV2
21.12.2001: YLE TV2
21.12.2002: YLE TV2
23.12.2004: YLE TV2
23.12.2006: YLE TV2
24.12.2007: YLE TV2
22.12.2008: YLE TV2
24.12.2008: YLE FST5
24.12.2010: YLE TV2
24.12.2011: YLE TV2
24.12.2012: Yle TV2
24.12.2013: Yle TV2
25.12.2014: Yle TV2
24.12.2015: Yle TV2
24.12.2016: Yle TV2
23.12.2017: Yle TV2
24.12.2018: Yle TV2
24.12.2019: Yle TV2
24.12.2020: Yle TV2
Rachel

| Rachel |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Rae 
Vastineita eri kielissä:  Raakel, Rahel, Rakel, Raquel 
Nimen alkuperä:  hepr. ’lammas’
Infobox OKNimi-testi OK: 
Rachel, myös: Rahel, on heprealaisperäinen naisen etunimi. Se on suomalaisen Raakel-nimen vastine, jota käytetään muun muassa englannissa. Nimi merkitsee lammasta.
Digi- ja väestötietoviraston mukaan Suomessa oli joulukuuhun 2024 mennessä tilastoitu 719 Rachel-nimistä ja noin 90–100 Rahel-nimisiä naista.
Nimipäivä

Rachel-nimi oli mukana Suomen almanakassa 1740-luvulla. Nimipäivä oli 23. syyskuuta.
Tunnettuja Raheleja

Rahel (1890–1931), hepreankielinen runoilija
Rahel Blocher (s. 1976), sveitsiläinen miljardööri
Rahel Kiwic (s. 1991), sveitsiläinen jalkapalloilija
Rahel Kopp (s. 1994), sveitsiläinen alppihiihtäjä
Rahel Varnhagen von Ense (1771–1833), saksalainen salonginpitäjä
Kuvitteellisia Racheleja

Rachel Berry, hahmo televisiosarjassa Glee
Rachel Bradley, hahmo televisiosarjassa Rimakauhua ja rakkautta
Rachel Gibson, hahmo televisiosarjassa Alias
Rachel Green, hahmo televisiosarjassa Frendit
Rachel, hahmo elokuvassa Rachel Getting Married
Aiheesta muualla

Etunimien taivutus: Rachel (Kotimaisten kielten keskuksen verkkojulkaisu)
J. H. Erkon kirjoituskilpailu

J. H. Erkon kirjoituskilpailu on suomalainen kirjoituskilpailu, joka järjestettiin ensimmäisen kerran vuonna 1957. Kilpailua järjestivät alun perin Sanoma Oy ja Suomen Nuorisoseurat. Myöhemmin palkinnosta ovat vastanneet nuorisoseurojen ohella Mikkelin ammattikorkeakoulu ja Suomen Nuoriso-opisto. Vuodesta 2013 kilpailun järjestämisestä on vastannut Suomen Nuoriso-opisto. Palkinto on nimetty runoilija J. H. Erkon mukaan.
Kilpailu on suunnattu alle 30-vuotiaille kirjoittajille, jotka eivät ole vielä julkaisseet esikoisteostaan.
Aiheesta muualla

J. H. Erkon kirjoituskilpailu
J. H. Erkon kirjoituskilpailun järjestäjä
| n k Suomalaiset kirjallisuuspalkinnot |
| --- | --- |
Aforistiikka:  Valtakunnallinen aforismikilpailu  Vuoden aforismikirja  Samuli Paronen -palkinto 
Kaunokirjallisuus:  Finlandia-palkinto  Helsingin Sanomien kirjallisuuspalkinto  J. H. Erkon kirjoituskilpailu  Jarkko Laine -palkinto  Kalevi Jäntin palkinto  Nuori Aleksis -palkinto  Savonia-kirjallisuuspalkinto  Svenska Ylen kirjallisuuspalkinto  Tiiliskivi-palkinto  Toisinkoinen-palkinto 
Käännökset:  J. A. Hollon palkinto  Jarl Hellemann -palkinto  Mikael Agricola -palkinto  Valtion ulkomainen kääntäjäpalkinto 
Lasten- ja nuortenkirjallisuus:  Anni Polva -palkinto  Anni Swan -mitali  Arvid Lydecken -palkinto  Kaarina Helakisa -palkinto  Laivakello-palkinto  Lasten- ja nuortenkirjallisuuden Finlandia  Lasten LukuVarkaus -palkinto  Onnimanni-palkinto  Punni-palkinto  Pääskynen-palkinto  Rudolf Koivu -palkinto  Runeberg Junior  Tirlittan-palkinto  Topelius-palkinto 
Tieteis- ja fantasiakirjallisuus:  Atorox-palkinto  Kuvastaja  Tähtifantasia-palkinto  Tähtivaeltaja-palkinto 
Tietokirjallisuus:  Kanava-palkinto  Lauri Jäntin tietokirjapalkinto  Oppikirjailijapalkinto  Tietokirjailijapalkinto  Tietokirjallisuuden Finlandia  Tieto-Lauri  Tietopöllö-palkinto  Warelius-palkinto  Vuoden historiateos  Vuoden keittokirja  Vuoden tiedekirja 
Näytelmätekstit:  Lea-palkinto 
Muut palkinnot:  Aleksis Kiven palkinto  Alvar Renqvist -palkinto  Edvard Richter -palkinto  HelMet-kirjallisuuspalkinto  Kaarlen palkinto  Kiitos kirjasta -mitali  Kirjailija kiittää -palkinto  Kirjailijaliiton tunnustuspalkinto  Kankaanpää-palkinto  Kirjallisuuden valtionpalkinto  Kirjapöllö  Möllärimestari  Napero-Finlandia  Pirkanmaan kirjoituskilpailu  Runeberg-palkinto  Sarjakuva-Finlandia  Saamelaisneuvoston kirjallisuuspalkinto  Suomen Ekonomien kirjallisuuspalkinto  P. E. Svinhufvudin muistosäätiön kirjallisuuspalkinto  Tampereen kaupungin kirjallisuuspalkinto  Tampereen kaupungin kääntäjäpalkinto  Tollanderin palkinto  Tulenkantaja  Waltari-palkinto  Veijo Meri -palkinto  Väinö Linnan palkinto  Vuoden urheilukirja  Vuoden johtolanka -palkinto  Suunta-palkinto  Vuoden kaunein kirja  Vuoden kirjateko -palkinto  Vuoden kristillinen kirja  Vuoden luontokirja 
Lakkautetut palkinnot:  Eeva Joenpelto -palkinto  J. H. Erkon palkinto  Koskenkorva-palkinto  Olvi-säätiön kirjallisuuspalkinto  Tauno Karilaan palkinto  Pirkanmaan Plättä  Vuoden runoilija 
Runous:  Eeva-Liisa Manner -palkinto  Eino Leinon palkinto  Runo-Kaarina-palkinto  Tanssiva karhu
Ebrahim Raisi

| Ebrahim Raisi |
| --- | --- |
 Ebrahim Raisi vuonna 2023.
Iranin presidentti
 4. elokuuta 2021 – 19. toukokuuta 2024  
Johtaja:  Ali Khamenei
Edeltäjä:  Hasan Ruhani
Seuraaja:  Mohammad Mokhber (vt.)
Iranin korkeimman oikeuden puheenjohtaja
 7. maaliskuuta 2019 – 2021  
Edeltäjä:  Sadeq Larijani
Iranin valtakunnansyyttäjä
 23. elokuuta 2014 – 1. huhtikuuta 2016  
Edeltäjä:  Gholam-Hossein Mohseni-Eje'i
Seuraaja:  Mohammad Jafar Montazeri
Iranin korkeimman oikeuden varapuheenjohtaja
 27. heinäkuuta 2004 – 23. elokuuta 2014  
Edeltäjä:  Mohammad-Hadi Marvi
Seuraaja:  Gholam-Hossein Mohseni-Eje'i
Henkilötiedot
Syntynyt: 14. joulukuuta 1960 Mašhad, Iran
Kuollut: 19. toukokuuta 2024 (63 vuotta) Varzaqan, Iran
Kansalaisuus:  iranilainen
Arvonimi: Sayyid
Puoliso:  Jamileh Alamolhoda (1983–2024)
Lapset:  2
Tiedot
 Nimikirjoitus
Sotilaspalvelus
Lempinimi:  Teheranin teurastaja
Aiheesta muualla
raisi.ir
Sayyid Ebrahim Raisol-Sadati (pers. ‏ابراهیم رئیس‌الساداتی‎, Ebrāhim Ra’isolsādāti; 14. joulukuuta 1960 – 19. toukokuuta 2024) eli Ebrahim Raisi (pers. ‏ابراهیم رئیسی‎, Ebrāhim Ra’isi) oli iranilainen faqih (šarian asiantuntija) ja konservatiivipoliitikko, joka toimi Iranin presidenttinä vuosina 2021–2024. Sitä ennen hän toimi vuodesta 2019 alkaen maansa korkeimman oikeuden puheenjohtajana sekä vaikutusvaltaisen uskonnollisen säätiön Astan Quds Razavin johtajana. Raisi oli ehdolla jo vuoden 2017 presidentinvaaleissa, joissa hän jäi toiselle sijalle hävittyään Hasan Ruhanille.
Raisi kuoli helikopterionnettomuudessa 19. toukokuuta 2024.
Tausta ja yksityiselämä

Raisi syntyi 14. joulukuuta 1960 islamilaisen papin poikana Mašhadissa. Hän menetti isänsä ollessaan viisivuotias, jonka jälkeen hän matkusti Qomiin opiskelemaan uskontoa. Raisilla on väitetysti tutkinto Qomin seminaarista sekä Shahid Motaharin yliopistosta, mutta asia on kyseenalaistettu.
Vuonna 1983 Raisi meni naimisiin Jamileh Alamolhodan kanssa. Parille syntyi kaksi tytärtä.
Ura faqihina

Iranin vallankumouksen jälkeen vuonna 1979 Raisi valittiin 70 lahjakkaan opiskelijan joukosta erikoiskoulutettavaksi tärkeisiin lakivirkoihin. 20-vuotiaana hän oli Karajin apulaissyyttäjä. Vuonna 1985 hänet nimitettiin Teheranin apulaissyyttäjäksi. Virassa toimiessaan hän vastasi myös tuhansien poliittisten vankien teloituksista vuonna 1988. Näihin aikoihin viitaten Raisista käytettiin myös nimitystä Teheranin teurastaja.
Ali Khamenein nousun myötä Raisi yleni Teheranin yleiseksi syyttäjäksi vuonna 1989. Viisi vuotta myöhemmin hän sai johtaakseen korruptionvastaisen valtiollisen toimielimen. Vuonna 2004 hänestä tuli Iranin korkeimman oikeuden varapuheenjohtaja, jollaisena hän toimi kymmenen vuotta, kunnes siirtyi valtakunnansyyttäjäksi. Vuonna 2016 hän siirtyi Astan Quds Razavin johtajaksi ja asiantuntijaneuvoston jäseneksi toiselle kaudelleen.
Yksi Raisin faqihin uran nousua selittävä tekijä on hänen syntyperänsä: hänen nimensä osa Sayyid on islamilainen titteli, jonka kantaja jäljittää sukutaustansa profeetta Muhammediin. Esimerkiksi Raisin käyttämä musta turbaani on merkki tästä sukulaisuussuhteesta profeettaan.
Poliittinen ura

Raisi asettui vuonna 2017 ehdolle presidentinvaaleissa. Hän lupasi vaalikampanjassaan luoda miljoonia työpaikkoja, vähentää korruptiota sekä avustaa köyhiä. Hän myös halusi ajaa toiselle kaudelle pyrkinyttä presidentti Hasan Ruhania nationalistisempaa ja konservatiivisempaa linjaa. Varakkaan Astan Quds Razavi -säätiön johtajana hänen kampanjansa rahoitus järjestyi helposti. Kyseinen säätiö omistaa Iranissa pankkeja, tehtaita, yrityksiä ja vastaa shiialaisten pyhän paikan Imaami Rezan pyhäkön suojelusta. Raisi hävisi vaalit, minkä osasyynä pidetään vuonna 2016 julkisuuteen noussutta nauhoitetta, joka käsitteli vuoden 1988 teloituksia. Vaalien jälkeen Raisi syytti Ruhania vaalivilpistä ja valtionmedian käyttämisestä osana vaalikampanjaa. Hän syytti myös sisäministeriötä, joka hänen mukaansa ei tuonut tarpeeksi äänestyslappuja alueille joilla hänellä oli suurempi kannatus. Valvojien neuvosto otti tapaukseen kantaa ilmoittamalla vaalien olleen rehelliset.
Vuonna 2019 hänet nimitettiin Iranin korkeimman oikeuden puheenjohtajaksi. Myöhemmin hänet nimitettiin asiantuntijaneuvoston varajohtajaksi.
Poliittinen ura > Iranin presidenttinä

Vuoden 2021 presidentinvaaleissa Raisi valittiin Iranin presidentiksi. Vaalien tulos oli monen mukaan ennalta tiedossa, koska vastaehdokkaiksi hyväksyttiin melko tuntemattomia ja edellisissä vaaleissa heikolla menestyksellä kampanjoineita ehdokkaita. Tunnettuja mahdollisia vastaehdokkaita kuten Mahmud Ahmadinežadia ja Ali Larijania ei hyväksytty ehdokkaiksi.
Raisi astui virkaansa  elokuussa 2021. Maata vaivasi talouskriisi, jota pahensivat Yhdysvaltojen pakotteet ja koronaviruspandemia.
Venäjän hyökättyä Ukrainaan vuonna 2022 Raisi oli Foreign Policy -lehden mukaan asettautunut Venäjän puolelle. Lokakuussa 2022 Venäjän kerrottiin käyttäneen iranilaisia Shahed-lennokkeja. Iran on kuitenkin kiistänyt toimittaneensa lennokkeja Venäjälle.
Näennäistieteellisen ajattelun suosio kasvoi Iranin johdon piirissä Raisin presidenttiyden aikana. Valtion varoja on käytetty aatteellisesti motivoituneihin projekteihin, joilla ei ole tieteellistä totuuspohjaa. Eräässä tapaamisessa vuonna 2023 Raisille esimerkiksi väitettiin, että Python-ohjelmointikielellä voi ennustaa tulevaisuutta.
Vuonna 2023 Raisi perui valtiovierailun Sveitsiin. Syyksi epäiltiin pidätyksen pelkoa johtuen Raisin osallisuudesta vuoden 1988 vankilateloituksiin.
Poliittinen ura > Poliittisia kantoja

Raisi on epäillyt holokaustin tapahtumista sanomalla mm. 60 Minutes -ohjelmassa, että jotkin merkit osoittavat holokaustin tapahtuneen, mutta niitä pitäisi tutkia.
Potentiaalinen hengellisen johtajan seuraaja

Raisista povattiin Iranin hengellisen johtajan Ali Khamenein seuraajaa. Vuonna 2019 Al Jazeeralle työskentelevä Saeid Golkar arvioi, että Raisi on kaikkein todennäköisin Khamenein seuraaja.
Toinen mahdollinen Ali Khamenein seuraaja on hänen poikansa Mojtaba.
Kuolema

Raisi kuoli 19. toukokuuta 2024 tapahtuneessa helikopterionnettomuudessa. Häntä kuljettanut amerikkalaisvalmisteinen Bell 212 -helikopteri syöksyi maahan Itä-Azerbaidžanin maakunnassa. Samassa turmassa kuoli myös Iranin ulkoministeri Hossein Amir-Abdollahian ja ainakin kuusi muuta kopterissa ollutta henkilöä. Helikopteri oli ylittämässä vuoristoista aluetta kovassa sumussa, ja maahansyöksyn jälkeen se tuhoutui lähes kokonaan tulipalossa. Raisi oli toinen Iranin presidentti, joka kuoli virassa. Iranin 2. presidentti Mohammad-Ali Rajai kuoli pommi-iskussa vuonna 1981.
Raisin tilalle virkaa tekeväksi presidentiksi nousi Mohammad Mokhber, ja maassa tulee lain mukaan järjestää uudet presidentinvaalit 50 päivän kuluessa. Raisin ensimmäinen kausi presidenttinä olisi päättynyt vuonna 2025.
Raisin hautajaiset järjestettiin 23. toukokuuta. Tabriziin, jonne Raisin turmakopterin oli alun perin tarkoitus lentää, kokoontui tuolloin kymmeniä tuhansia surijoita, joilla oli mukanaan Iranin lippuja ja Raisin muotokuvia. Hänet on haudattu kotikaupungissaan Mašhadissa sijaitsevaan imaami Rezan pyhäkköön.
Aiheesta muualla

Kuvia tai muita tiedostoja aiheesta Ebrahim Raisi Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Saksa  Israel  Yhdysvallat  Puola
Neliöjuuri 5

Neliöjuuri 5 eli luvun 5 neliöjuuri (merkitään  {\sqrt {5}}) on positiivinen reaaliluku, joka itsellään kerrottuna on 5. Neliöjuuri 5 on irrationaaliluku. Sen ensimmäiset 60 desimaalia ovat 2,23606 79774 99789 69640 91736 68731 27623 54406 18359 61152 57242 7089..., mikä voidaan pyöristää 2,236:een 99,99 %:n tarkkuudella. Tällä hetkellä siitä on laskettu ensimmäiset 2 250 000 000 000 desimaalia.
Rationaaliset merkinnät

Neliöjuuri 5 voidaan esittää ketjumurtolukuna.
Murtoluvut, joiden desimaaliesitys on lähellä luvun 5 neliöjuurta, ovat:
Gazan mielenosoitukset 2018

Gazan kaistalla lähellä Israelin rajaa järjestettiin 30. maaliskuuta 2018 mielenosoituksia, joihin osallistui kymmeniätuhansia palestiinalaisia. Mielenosoitukset muuttuivat väkivaltaisiksi, jolloin Israelin joukot surmasivat 19 palestiinalaista. Palestiinan terveysministeriön mukaan loukkaantuneita oli 1 416. Heistä hieman yli puolta oli ammuttu kovilla ammuksilla. Osa kuolleista kuului Hamasin sotilaalliseen siipeen Izz ad-Din al-Qassam -prikaatiin, jonka Euroopan unioni, Yhdysvallat, Australia, Uusi-Seelanti, Iso-Britannia ja Egypti luokittelevat terroristijärjestöksi.
Mielenosoitusten toinen vaihe alkoi 6. huhtikuuta. Silloin sai surmansa ainakin viisi palestiinalaista.
Yhdysvallat siirsi suurlähetystönsä Tel Avivista Jerusalemiin 14. toukokuuta 2018. Gazan ja Israelin rajalla järjestettiin suurmielenosoitus, jossa siirtoa protestoitiin. Mielenosoittajien ja Israelin armeijan välille puhkesi yhteenotto, jossa 52 palestiinalaista sai surmansa ja yli 500 haavoittui.
Tausta

Mielenosoitusten alkamispäivä 30. maaliskuuta on palestiinalaisten keskuudessa vuotuinen muistopäivä, jolloin muistetaan vuoden 1976 protesteissa kuolleita. Vuoden 2018 protestit on suunniteltu kuusiviikkoiseksi kampanjaksi, joka päättyy 15. toukokuuta ”Katastrofin päivänä” eli Nakba-päivänä (arab. يوم النكبة‎, Yawm an-Nakba). Se on gregoriaanisen kalenterin mukaan Israelin valtion perustamispäivää seuraava päivä. Vuonna 2018 tuli kuluneeksi 70 vuotta Israelin perustamisesta.
Aiheesta muualla

Kuvia tai muita tiedostoja aiheesta Gazan mielenosoitukset 2018 Wikimedia Commonsissa